જ્યારે આંખ સાબૂત હતી ત્યારે તે ઑસ્ટિનની યુનિવર્સિટી ઑફ ટેક્સસમાંથી બિઝનેસ ઍડમિનિસ્ટ્રેશન અને મૅનેજમેન્ટ ઇન્ફર્મેશન સિસ્ટમનું ભણી. જોકે આંખ સાવ જ ચાલી જતાં આ ભણતરને બળે જૉબ મળવાની ધારણા સાવ એળે ગઈ. ડિપ્રેશન અને જીવનના કપરા ગાળાને પચાવવા માટે તેણે પોતાના જ ઘરમાં કુકિંગ શરૂ કર્યું. જોઈ ન શકતી વ્યક્તિ માટે સ્મેલ, ટેક્સ્ચરની ફીલ, ચીજોના આકાર વગેરે પર ખૂબ આધારિત રહેવું પડે. ગયા વર્ષે માસ્ટરશેફનું ટાઇટલ જીતીને અઢી લાખ ડોલર જીતનારી ક્રિસ્ટિનનું કહેવું છે કે ‘હું જાતે જ મારી ગ્રોસરી ખરીદવા જાઉં છું. બધી જ ચીજોની ટિપિકલ સ્મેલ, આકાર અને ટેક્સ્ચર પરથી હું એને અલગ તારવું છું. મારી બનાવેલી વાનગીને કદાચ હું કોઈને જોતાં જ ગમી જાય એટલી સુંદર રીતે સજાવી નથી શકતી, પણ એના સ્વાદની બાબતમાં કોઈ કૉમ્પþોમાઇઝ નથી કરતી.’